Document ID: 31992R0954

ΚΑΝΟΝΙΣΜΟΣ (ΕΟΚ) αριθ. 954/92 ΤΗΣ ΕΠΙΤΡΟΠΗΣ της 15ης Απριλίου 1992 για τροποποίηση του κανονισμού (ΕΟΚ) αριθ. 3866/91 για τον καθορισμό της κατ' αποκοπήν αξίας των προϊόντων αλιείας που αποσύρονται από την αγορά κατά την αλιευτική περίοδο 1992 και λαμβάνεται υπόψη κατά τον υπολογισμό της χρηματοδοτικής αντιστάθμισης και της σχετικής προκαταβολής
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3687/91 του Συμβουλίου της 28ης Νοεμβρίου 1991 για την κοινή οργάνωση της αγοράς στον τομέα των αλιευτικών προϊόντων (1), και ιδίως το άρθρο 13 παράγραφος 7,
Εκτιμώντας:
ότι ο κανονισμός (ΕΟΚ) αριθ. 3866/91 της Επιτροπής (2) καθόρισε, για την αλιευτική περίοδο 1992, την κατ' αποκοπή αξία που λαμβάνεται υπόψη για τα αλιευτικά προϊόντα που αποσύρονται από την αγορά κατά τον υπολογισμό της χρηματοδοτικής αντιστάθμισης-
ότι το άρθρο 13 του κανονισμού (ΕΟΚ) αριθ. 3687/91 προβλέπει ότι το επίπεδο της κατ' αποκοπήν αξίας που καθορίζεται κατά την έναρξη της αλιευτικής περιόδου τροποποιείται εάν διαπιστωθούν σημαντικές και διαρκείς διακυμάνσεις των τιμών στην κοινοτική αγορά-
ότι η Πορτογαλία γνωστοποίησε, ότι η αγορά των προϊόντων που λαμβάνονται μετά από ξήρανση και τεμαχισμό ή τη μεταποίησή τους σε ιχθυάλευρο και χρησιμοποιούνται για τη διατροφή των ζώων, κατέγραψε από την προηγούμενη περίοδο σημαντικές πτωτικές διακυμάνσεις των τιμών όσον αφορά ορισμένες κατηγορίες των εν λόγω προϊόντων, λόγω των εξαγωγών, προελεύσεως τρίτων χωρών- ότι, κατά συνέπεια είναι σκόπιμο να τροποποιηθεί η κατ' αποκοπή αξία αυτών των προϊόντων, όσον αφορά την Πορτογαλία-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης των Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα σημείο 1 στοιχείο γ) δεύτερη περίπτωση του κανονισμού (ΕΟΚ) αριθ. 3866/91, ο όρος "Πορτογαλία" διαγράφεται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 15 Απριλίου 1992.

Labels: 3
2
19
6